Diari Oficial de la Generalitat Valenciana


Sumari del DOGV 4333, del 11-09-2002 (2002/9668)

DECRET 9/2002, de 5 de setembre, del president de la Generalitat Valenciana, pel qual es deleguen determinades atribucions en distints òrgans de la Presidència.
----------------------------------------------------------------------------------------------------------------------------------------------------------------

### Dades del document

Número de DOGV
:   4333

Data del DOGV
:   11-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9668


Data del document
:   05-09-2002

Organisme emissor
:   Presidència de la Generalitat

Tipus de document
:   Decret

Descriptors 

:   * Presidència de la Generalitat
    * Govern Valencià
    * administració regional
    * competència administrativa
    * delegació de poders

DECRET 9/2002, de 5 de setembre, del president de la Generalitat Valenciana, pel qual es deleguen determinades atribucions en distints òrgans de la Presidència. [2002/F9668]
  
Mitjançant el Decret 7/2002, de 25 de juliol, del president de la Generalitat Valenciana, s'establix l'estructura orgànica i el règim funcional de la Generalitat Valenciana.
  
A fi de dotar d'una major agilitat la gestió dels assumptes la competència dels quals té assignada la Presidència, i d'acord amb el principi d'eficàcia que regix l'actuació de les administracions públiques, es considera oportú delegar determinades atribucions del president de la Generalitat Valenciana.
  
En virtut d'això, i de conformitat amb el que disposen els articles 16.2, 35, per analogia, i 68 de la Llei 5/1983, de 30 de desembre, de la Generalitat Valenciana, de Govern Valencià, i els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú,
  
DECRETE
  
Article 1
  
Delegar en el vicepresident del Govern Valencià:
  
- La facultat per a elevar propostes al Govern Valencià.
  
- La facultat de nomenar i cessar el personal eventual al seu servici.
  
- La facultat per a subscriure convenis de col·laboració amb persones físiques i jurídiques privades, dels quals no es deriven compromisos de caràcter econòmic imputables als pressupostos de despeses de la Generalitat Valenciana.
  
Article 2
  
Delegar en el subsecretari de l'Oficina de Ciència i Tecnologia les atribucions següents:
  
Dictar les resolucions relatives a les convocatòries i a l'atorgament de les ajudes i subvencions a què es referix l'article 47 del Decret Legislatiu de 26 de juny de 1991, del Govern Valencià, així com les beques a què es referix el Decret 108/1992, de 6 de juliol, del Govern Valencià, i les facultats corresponents en matèria de despesa, tot això pel que fa a política científica i tecnològica, investigació, desenvolupament i innovació (I+D+I), telecomunicacions, modernització i racionalització.
  
Article 3
  
Delegar en el secretari general de la Presidència de la Generalitat Valenciana les atribucions següents:
  
- L'exercici de les facultats ordinàries en matèria de contractació administrativa, així com les d'efectuar contractes sotmesos al dret privat, dins dels límits legals i pressupostaris.
  
- Dictar els actes de retenció de crèdit, autorització de la despesa, disposició del crèdit, reconeixement d'obligacions i proposta de pagament, dins dels límits legals i pressupostaris, de tots els servicis integrats en els programes pressupostaris que gestione la Presidència, amb excepció del que es preveu al respecte en l'article anterior pel que fa a subvencions i beques de la Subsecretaria de l'Oficina de Ciència i Tecnologia.
  
- L'exercici de les facultats que li corresponguen com a màxim titular de l'àrea de la Presidència en matèria pressupostària, d'acord amb el que s'establix en el Decret Legislatiu de 26 de juny de 1991, del Govern Valencià, pel qual es va aprovar el Text Refós de la Llei d'Hisenda Pública de la Generalitat Valenciana, lleis de pressupostos de la Generalitat Valenciana i restant normativa aplicable.
  
- La facultat per a resoldre les reclamacions prèvies a la via judicial civil, relatives a l'àmbit funcional de la Presidència.
  
- La resolució dels procediments instats per a delimitar la responsabilitat patrimonial de l'administració, a què es referixen els articles 139 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i que corresponguen a l'àmbit competencial de la Presidència.
  
- La resolució dels recursos administratius del departament amb les excepcions legalment establides.
  
- Les facultats corresponents al titular del departament en matèria de patrimoni, segons que disposa la Llei 3/1986, de 24 d'octubre, de Patrimoni de la Generalitat Valenciana, i restant normativa aplicable.
  
- Dictar les resolucions relatives a les convocatòries específiques i a l'atorgament de les ajudes i subvencions a què es referix l'article 47 del Decret Legislatiu de 26 de juny de 1991, del Govern Valencià, pel qual es va aprovar el Text Refós de la Llei d'Hisenda Pública de la Generalitat Valenciana, així com les beques a què es referix el Decret 108/1992, de 6 de juliol, del Govern Valencià, amb excepció del que es preveu al respecte en l'article anterior pel que fa a subvencions i beques de la Subsecretaria de l'Oficina de Ciència i Tecnologia.
  
- L'exercici de les funcions atribuïdes per la normativa vigent al titular del departament en matèria de personal.
  
Article 4
  
La present delegació d'atribucions podrà ser revocada en qualsevol moment per l'òrgan delegatori, de conformitat amb el que s'establix en l'article 68.5 de la Llei 5/1983, de 30 de desembre, de la Generalitat Valenciana, de Govern Valencià, i en l'article 13.6 de la Llei 30/1992, de 26 de novembre.
  
Les atribucions delegades en el present decret es podran avocar, en els termes i amb els requisits que establix l'article 14 de la Llei 30/1992, de 26 de novembre.
  
Article 5
  
En tots aquells supòsits en què es faça ús d'esta delegació, caldrà fer-ho constar expressament en la resolució o acte que s'adopte, i es consideraran dictats per l'òrgan delegatori.
  
Les atribucions exercides per delegació no podran ser objecte de delegació en altre òrgan.
  
DISPOSICIÓ ADDICIONAL
  
S'autoritza el secretari general de la Presidència de la Generalitat Valenciana i el subsecretari de l'Oficina de Ciència i Tecnologia, en l'àmbit respectiu de la delegació d'atribucions efectuada, per a dictar totes les instruccions que consideren necessàries per al compliment i desplegament del present decret.
  
DISPOSICIÓ DEROGATÒRIA
  
Queden derogades totes les disposicions d'igual o inferior rang que s'oposen al que es preveu en este decret.
  
DISPOSICIÓ FINAL
  
El present decret entrarà en vigor el dia següent al de la seua publicació en el Diari Oficial de la Generalitat Valenciana.
  
València, 5 de setembre de 2002
  
El president de la Generalitat Valenciana,